Source: http://www.europarl.europa.eu/doceo/document/A-8-2018-0079_MT.html
Timestamp: 2019-08-18 07:11:21+00:00
Document Index: 1353343

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit tal-Aġenzija Ferrovjarja Ewropea (issa l-Aġenzija tal-Unjoni Ewropea għall-Ferroviji) għas-sena finanzjarja 2016
Proċedura : 2017/2162(DEC)
Ċiklu relatat mad-dokument : A8-0079/2018
PE 613.452v01-00 A8-0079/2018
dwar il-kwittanza għall-implimentazzjoni tal-baġit tal-Aġenzija Ferrovjarja Ewropea (issa l-Aġenzija tal-Unjoni Ewropea għall-Ferroviji) għas-sena finanzjarja 2016
– wara li kkunsidra l-kontijiet annwali finali tal-Aġenzija Ferrovjarja Ewropea (issa l-Aġenzija tal-Unjoni Ewropea għall-Ferroviji) għas-sena finanzjarja 2016,
– wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ferrovjarja Ewropea (issa l-Aġenzija tal-Unjoni Ewropea għall-Ferroviji) għas-sena finanzjarja 2016, flimkien mar-risposta tal-Aġenzija(1),
– wara li kkunsidra r-rakkomandazzjoni tal-Kunsill tal-20 ta' Frar 2018 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2016 (05941/2018 – C8-0072/2018),
– wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tad-29 ta' April 2004 li jistabbilixxi Aġenzija Ewropea tal-Ferroviji(4) (ir-Regolament tal-Aġenzija), u b'mod partikolari l-Artikolu 39 tiegħu,
– wara li kkunsidra r-Regolament (UE) 2016/796 tal-Parlament Ewropew u tal-Kunsill tal-11 ta' Mejju 2016 dwar l-Aġenzija tal-Unjoni Ewropea għall-Ferroviji u li jħassar ir-Regolament (KE) Nru 881/2004(5), u b'mod partikolari l-Artikolu 65 tiegħu,
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0079/2018),
1. Jagħti l-kwittanza lid-Direttur Eżekuttiv tal-Aġenzija tal-Unjoni Ewropea għall-Ferroviji għall-implimentazzjoni tal-baġit tal-Aġenzija għas-sena finanzjarja 2016;
3. Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Aġenzija tal-Unjoni Ewropea għall-Ferroviji, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
dwar l-għeluq tal-kontijiet tal-Aġenzija Ewropea tal-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016
– wara li kkunsidra l-kontijiet annwali finali tal-Aġenzija Ewropea tal-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016,
– wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tal-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016, flimkien mar-risposta tal-Aġenzija(7),
– wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tad-29 ta' April 2004 li jistabbilixxi Aġenzija Ewropea tal-Ferroviji(10) (ir-Regolament tal-Aġenzija), u b'mod partikolari l-Artikolu 39 tiegħu,
– wara li kkunsidra r-Regolament (UE) 2016/796 tal-Parlament Ewropew u tal-Kunsill tal-11 ta' Mejju 2016 dwar l-Aġenzija tal-Unjoni Ewropea għall-Ferroviji u li jħassar ir-Regolament (KE) Nru 881/2004(11), u b'mod partikolari l-Artikolu 65 tiegħu,
1. Japprova l-għeluq tal-kontijiet tal-Aġenzija Ewropea tal-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016;
2. Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija tal-Unjoni Ewropea għall-Ferroviji, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għall-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016
– wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Aġenzija Ewropea għall-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016,
B. billi, skont id-dikjarazzjoni tad-dħul u l-infiq(13), il-baġit finali tal-Aġenzija Ewropea tal-Ferroviji (issa l-Aġenzija tal-Unjoni Ewropea għall-Ferroviji) ("l-Aġenzija") għas-sena finanzjarja 2016 kien jammonta għal EUR 27 545 879, li jirrappreżenta żieda ta' 4,56 % meta mqabbel mal-2015; billi l-baġit tal-Aġenzija huwa prinċipalment derivat mill-baġit tal-Unjoni;
C. billi l-Qorti tal-Awdituri, fir-rapport tagħha dwar il-kontijiet annwali tal-Aġenzija Ewropea tal-Ferroviji (issa l-Aġenzija tal-Unjoni Ewropea għall-Ferroviji) għas-sena finanzjarja 2016 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Aġenzija huma affidabbli u li t-tranżazzjonijiet ta' bażi huma legali u regolari;
Segwitu għall-kwittanza 2014 u 2015
1. Jirrikonoxxi li l-Aġenzija ma għandhiex is-setgħa tiddeċiedi li tiċċentralizza l-operazzjonijiet kollha tal-Aġenzija f'post wieħed; ifakkar li, meta nħolqot fl-2004, iż-żewġ sedi tal-Aġenzija (Lille/Valenciennes) kienu deċiżi mill-Kunsill; jieħu nota tar-rimarka tal-Qorti dwar l-iffrankar possibbli li jista' jinkiseb permezz tas-soluzzjoni ta' sede waħda; jieħu nota tal-analiżi li saret mill-Aġenzija fuq l-impatt baġitarju bl-eżistenza ta' żewġ sedi u tar-rakkomandazzjoni tagħha li jinżammu dawk iż-żewġ sedi; jenfasizza li probabbli l-ispejjeż jitnaqqsu jekk l-operat kollu jiġi ċċentralizzat f'sede waħda; jindika li t-tnaqqis tal-ispejjeż jista' wkoll jiġi ffaċilitat bi ftehim komprensiv dwar is-sede mal-Istat Membru ospitanti - li jkollu wkoll l-effett li jikkjarifika l-kundizzjonijiet li taħthom joperaw l-Aġenzija u l-persunal tagħha - li jtemm sitwazzjoni li fiha l-ispejjeż tal-operazzjonijiet x'aktarx se jkunu ogħla milli meħtieġ; jistieden lill-Kunsill jikkunsidra mill-ġdid id-deċiżjoni preċedenti tiegħu u minflok jagħżel li l-operazzjonijiet kollha tal-Aġenzija jiġu ċċentralizzati f'sede waħda;
2. Jinnota li l-isforzi ta' monitoraġġ tal-baġit matul is-sena finanzjarja 2016 irriżultaw f'rata ta' implimentazzjoni baġitarja ta' 99,20 %, li tirrappreżenta żieda ta' 0,10 % meta mqabbel mal-2015, u li r-rata ta' eżekuzzjoni tal-approprjazzjonijiet ta' pagament kienet ta' 91,57 %, li tfisser żieda ta' 1,79 % meta mqabbel mal-2015;
3. Jilqa' l-fatt li, skont id-dispożizzjonijiet tar-Regolament il-ġdid tal-Aġenzija li daħal fis-seħħ f'Ġunju 2016, l-Aġenzija awtorizzata li timponi tariffi għal uħud mill-kompetenzi ġodda tagħha;
4. Jinnota li l-livell ta' riporti tal-Aġenzija kienu taħt il-limiti indikattivi użati mill-Qorti biex tivvaluta l-eżekuzzjoni tal-baġit (jiġifieri 10 % għat-Titolu 1, 20 % għat-Titolu 2 u 30 % għat-Titolu 3) għat-titoli baġitarji kollha; jinnota wkoll li l-approprjazzjonijiet ta' pagament riportati għall-2017 (7,52 %) jikkonċernaw prinċipalment l-infiq operattiv u li 95,4 % tal-approprjazzjonijiet riportati mill-2015 ġew implimentati;
5. Jirrimarka li r-riporti spiss ikunu parzjalment jew kompletament ġustifikabbli min-natura pluriennali tal-programmi operattivi tal-aġenziji u li mhux neċessarjament jindikaw dgħufijiet fl-ippjanar u fl-implimentazzjoni tal-baġit, u li lanqas m'huma dejjem kontra l-prinċipju baġitarju tal-annwalità, b'mod partikolari jekk ikunu ppjanati min qabel mill-Awtorità u kkomunikati lill-Qorti;
6. Jinnota li, fi tmiem l-2016, l-Aġenzija impjegat 165 membru tal-persunal, li minnhom 133 aġent temporanju, 29 aġent kuntrattwali u 3 esperti nazzjonali sekondati, meta mqabbel mal-154 membru tal-persunal permanenti fi tmiem l-2015;
7. Jinnota bi tħassib li 62 % tal-persunal tagħha huma rġiel u 38 % nisa, jiġifieri żbilanċ ta' mara waħda għal kull żewġt irġiel; jiddispjaċih li hemm żbilanċ sinifikanti bejn is-sessi fil-livell ta' maniġment superjuri u fil-Bord Amministrattiv tal-Aġenzija; ifakkar madankollu li rigward il-bilanċ bejn is-sessi fil-Bordijiet Amministrattivi u Eżekuttivi, il-membri huma proposti u maħtura mill-Istati Membri iżda jirrakkomanda li din il-kwistjoni madankollu għandha tiġi indirizzata bħala kwistjoni ta' urġenza;
8. Jinnota b'sodisfazzjon li l-perċentwal tal-persunal assenjat għal kompiti operattivi żdied minn 65 % fl-2015 għal 70 % fl-2016 u li l-perċentwal tal-persunal assenjat għal kompiti amministrattivi naqas minn 23 % għal 18 %; jiddispjaċih, madankollu, li l-evoluzzjoni ta' dan il-perċentwal hija dovuta prinċipalment minħabba l-korrezzjoni fl-assenjazzjoni tal-persunal fid-diversi kategoriji; jindika li tnaqqis bħal dan mhuwiex konformi mat-tnaqqis ta' 5 % tal-persunal ikkomunikat mill-Kummissjoni dwar il-programmazzjoni tar-riżorsi għall-aġenziji deċentralizzati;
9. Jisħaq fuq il-fatt li l-bilanċ bejn ix-xogħol u l-ħajja privata għandu jkun parti mill-politika tal-persunal tal-Aġenzija; jinnota li l-baġit li ntefaq fuq l-attivitajiet ta' benesseri ammonta għal EUR 228,7 għal kull membru tal-persunal u li fl-2016 ġiet organizzata away day għall-persunal; josserva li l-ammont medju ta' liv minħabba mard għal kull membru tal-persunal huwa ta' 3,2 ġranet, sew anqas mill-medja tal-biċċa l-kbira tal-aġenziji l-oħra;
10. Japprezza l-fatt li l-ebda każ ta' fastidju ma ġie rrappurtat fl-2016; jappoġġa s-sessjoni ta' taħriġ organizzata biex tiżdied is-sensibilizzazzjoni tal-persunal;
11. Jinnota b'sodisfazzjon li fl-2016 l-Aġenzija ma rċeviet l-ebda lment, azzjoni legali jew każijiet irrapportati marbuta mal-ingaġġ jew mat-tkeċċija ta' membri tal-persunal;
12. Jilqa' l-fatt li l-Bord Amministrattiv tal-Aġenzija adotta politika dwar il-kunflitti ta' interess għall-membri tagħha; jinnota li l-Aġenzija konsegwentement ippubblikat l-biċċa l-kbira tad-dikjarazzjonijiet ta' nuqqas ta' kunflitti ta' interess kif ukoll is-CVs tal-membri tal-Bord Amministrattiv fuq is-sit web tagħha; jistieden lill-Aġenzija tirrapporta lill-awtorità ta' kwittanza dwar il-pubblikazzjoni tad-dokumenti neqsin;
13. Jinnota li l-Aġenzija kompliet timplimenta l-pjan ta' azzjoni definit fl-Istrateġija Kontra l-Frodi tal-Aġenzija; jinnota b'mod partikolari li l-Aġenzija organizzat żewġ sessjonijiet ta' taħriġ dwar il-prevenzjoni tal-frodi u żewġ sessjonijiet ta' taħriġ dwar l-etika u l-integrità;
14. Jinnota li l-Aġenzija inkludiet il-valutazzjoni tar-riskju ta' frodi fil-valutazzjoni tar-riskju regolari tal-Aġenzija, u li r-reġistru tar-riskju ta' frodi tal-Aġenzija ġie rieżaminat matul l-2016; jieħu nota li r-riskji vvalutati mill-ġdid kienu medji sa baxxi u li ebda riskji addizzjonali ma ġew identifikati;
15. Jirrikonoxxi li l-Aġenzija qed tistenna d-deċiżjoni mudell mill-Kummissjoni sabiex tadotta d-deċiżjoni tagħha stess dwar l-iżvelar ta' informazzjoni protetta; jinnota madankollu li, sakemm id-deċiżjoni mudell ma tiġix proposta, id-deċiżjoni kurrenti tal-Kummissjoni dwar l-iżvelar ta' informazzjoni protetta hija applikabbli; jistieden lill-Aġenzija tinforma lill-awtorità ta' kwittanza bl-implimentazzjoni ta' dawn il-linji gwida;
16. Jesprimi l-bżonn li jiġi stabbilit korp ta' żvelar, konsulenza u riferiment indipendenti b'riżorsi baġitarji suffiċjenti, li jgħin lill-informaturi jużaw il-mezzi adatti biex jiżvelaw l-informazzjoni tagħhom dwar irregolaritajiet possibbli li jaffettwaw l-interessi finanzjarji tal-Unjoni, filwaqt li titħares il-kunfidenzjalità tagħhom u jiġu offruti l-appoġġ u l-konsulenza li jeħtieġu;
17. Jieħu nota tar-raġunijiet għar-rifjut ta' aċċess għad-dokument (każ wieħed minn 44); jistieden lill-Aġenzija tuża bl-aktar mod regolari u legali l-possibbiltà li tirrifjuta l-aċċess għal dokumenti bil-għan li tipproteġi d-data personali;
18. Jilqa' favorevolment it-tliet kisbiet ewlenin identifikati mill-Aġenzija fl-2016, prinċipalment:
– il-pubblikazzjoni ta' viżjoni strateġika riveduta, inkluża t-tħejjija għal strateġija għar-relazzjonijiet internazzjonali u l-implimentazzjoni ta' strateġija ta' komunikazzjoni;
– l-implimentazzjoni ta' struttura ta' governanza aġġornata u l-aġġustament tal-organizzazzjoni tal-Aġenzija fid-dawl tar-regolament il-ġdid tal-Aġenzija; l-Aġenzija implimentat ukoll is-Sistema Integrata ta' Ġestjoni (IMS) tagħha biex tikseb iċ-ċertifikazzjoni ISO 9001 matul l-2017;
– l-introduzzjoni b'mod effiċjenti tal-isem u l-mandat il-ġdid skont sistema legali ġdida (ir-4 Pakkett Ferrovjarju, fis-seħħ mill-15 ta' Ġunju 2016) u għamlet progress sinifikanti fit-tħejjija tar-rwol il-ġdid tagħha;
19. Madankollu, jiddispjaċih li l-Aġenzija ma tużax indikaturi tal-input biex ittejjeb aktar l-użu tal-Indikaturi Ewlenin tal-Prestazzjoni (KPIs) u jirrakkomanda li dan jinbidel;
20. Jirrikonoxxi li ebda rakkomandazzjoni kritika jew importanti ħafna ma ġew mgħoddija lill-Aġenzija mis-Servizz ta' Awditjar Intern tal-Kummissjoni (IAS); jinnota li s-Servizz ta' Awditjar Intern wettaq eżerċizzju ta' valutazzjoni tar-riskju li jkopri l-proċessi ta' appoġġ u operattivi kollha;
21. Jinnota li fir-rigward tal-awditjar preċedenti dwar il-Ġestjoni tar-Relazzjoni tal-Partijiet Ikkonċernati u l-Komunikazzjoni Esterna, l-IAS għalaq tliet rakkomandazzjonijiet importanti, kif ukoll ir-rakkomandazzjoni importantissima dwar it-tisħiħ tal-proċedura ta' reklutaġġ, u kkonkluda li r-rakkomandazzjonijiet kollha, barra waħda, ġew implimentati mill-Aġenzija; jinnota, barra minn hekk, li fir-rigward tal-unika rakkomandazzjoni miftuħa mmarkata bħala "importanti" fuq "il-qafas proċedurali eżistenti applikabbli għall-Ġestjoni tar-Relazzjoni tal-Partijiet Ikkonċernati u l-Komunikazzjoni Esterna”, din kienet fil-proċess li tiġi implimentata fi żmien l-iskadenza ta' Settembru 2017;
22. Jinnota b'sodisfazzjon li l-Aġenzija issa konformi mal-ISO 9001;
23. Jinnota li f'April 2016, il-Bord Amministrattiv tal-Aġenzija adotta l-istandards ta' ġestjoni tagħha; jinnota, barra minn hekk, li f'konformità mal-istandard ta' ġestjoni Nru 16 tal-Aġenzija, il-maniġment ivvaluta l-adegwatezza tat-tfassil u tal-effikaċja tal-implimentazzjoni tal-istandards ta' ġestjoni tagħha bħala parti mir-reviżjoni tas-sistema ta' ġestjoni tal-Aġenzija; jirrikonoxxi lill-Aġenzija li, anki jekk kellhom jiġu identifikati xi oqsma fejn jista' jsir xi titjib (ERA MS 3 -Valuri etiċi u organizzattivi, ERA MS 4 - Objettivi, ippjanar strateġiku u rappurtar, ERA MS 5 - Kontinwità tan-Negozju, ERA MS 8 - Ġestjoni tar-Relazzjonijiet mal-Partijiet Ikkonċernati, ERA MS 9 - Ġestjoni tal-Proċess - ERA MS 10 - Ġestjoni tar-Riżorsi Umani, ERA MS 13 - Ġestjoni tad-data u tal-informazzjoni), jista' jiġi kkunsidrat li s-sistema ta' kontroll tal-Aġenzija kollha taħdem kif maħsub u ttaffi b'mod adegwat ir-riskji prinċipali għall-ilħuq tal-objettivi tal-Aġenzija;
24. Jinnota li l-Aġenzija kompliet tiżviluppa s-Sistema Integrata ta' Ġestjoni tagħha abbażi tar-rekwiżiti speċifikati fl-Istandards ta' Kontroll Intern u l-istandards tas-serje ISO 9001 bil-għan li tissodisfa l-kundizzjonijiet meħtieġa biex l-Aġenzija jirnexxielha tieħu f'idejha responsabbiltajiet ġodda u tikseb effiċjenza; jilqa' l-analiżi mwettqa mill-Aġenzija tal-Unjoni Ewropea għall-Ferroviji fil-qafas tas-Sistema Integrata ta' Ġestjoni rigward l-eċċezzjonijiet u n-nuqqas ta' konformità mar-regoli u l-azzjonijiet ta' taħriġ li għandhom jiġu organizzati fl-2017 rigward l-akkwist pubbliku u l-ġestjoni tal-kuntratti bil-għan li jsir rimedju għal dawn il-każijiet;
25. Jinnota li l-valutazzjoni tal-effikaċja tas-Sistema Integrata ta' Ġestjoni indikat xi oqsma fejn jista' jsir titjib rigward il-konformità u l-effikaċja, b'mod partikolari f'dak li għandu x'jaqsam mal-valuri etiċi u organizzattivi, il-kontinwità tal-operat, il-ġestjoni tar-relazzjonijiet mal-partijiet interessati, u l-ġestjoni tar-riżorsi umani, u b'mod partikolari jinnota wkoll li identifikat id-distakk bejn il-kompetenzi disponibbli internament u l-kompetenzi meħtieġa; jistenna li l-Aġenzija tiżgura l-implimentazzjoni sħiħa tal-Istandards ta' Ġestjoni tal-Aġenzija tal-Unjoni Ewropea għall-Ferroviji sal-2017, kif previst;
26. Jiddispjaċih li l-objettiv ta' 95 % għall-eżekuzzjoni tal-pagament qabel l-iskadenza stabbilita ta' 30 jum ma ntlaħaqx; jinnota li r-raġunijiet għad-dewmien fil-pagament ma nbiddlux mill-2015 'l hawn, jiġifieri dewmien fl-ipproċessar tal-fatturi mill-persunal tal-Aġenzija, nuqqas ta' flus kontanti u nuqqas ta' qbil mal-fornituri dwar il-kontenut tal-fatturi; jitlob li l-Aġenzija tadotta azzjonijiet ta' rimedju bil-għan li tilħaq l-objettiv ta' 95 % fi żmien raġonevoli;
27. Jilqa' l-adozzjoni tar-Regolament tal-Aġenzija, li daħal fis-seħħ fl-15 ta' Ġunju 2016; jinnota b'sodisfazzjon li sa tmiem il-perjodu tranżitorju (16 ta' Ġunju 2019), din il-bidla strateġika mistennija tbiddel l-Aġenzija minn waħda b'sempliċi rwol fit-tħejjija u d-disseminazzjoni tal-politika, f'awtorità li taħdem direttament għall-industrija fir-rigward ta' awtorizzazzjonijiet għal ċertifikati ta' sikurezza u vetturi ferrovjarji; jirrikonoxxi mill-Aġenzija li din it-tranżizzjoni mistennija li twassal benefiċċji kbar f'termini ta' tnaqqis fl-ispejjeż;
28. Jenfasizza r-rwol strateġiku tal-Aġenzija fit-titjib tal-kompetittività tat-trasport ferrovjarju ma' modi oħra ta' trasport u fl-għajnuna biex tiġi żviluppata żona ferrovjarja Ewropea unika mingħajr fruntieri li topera b'mod effiċjenti, billi tnaqqas l-ostakoli amministrattivi u tekniċi, billi tħeġġeġ id-dħul fis-suq u tiżgura n-nondiskriminazzjoni, billi tonfoq il-flejjes pubbliċi b'mod aktar effiċjenti fis-servizzi pubbliċi tat-trasport bil-ferrovija u billi tiżgura governanza aħjar tal-infrastruttura; jilqa' l-programm iffukat fuq it-tindif tar-regoli nazzjonali bil-għan li jitnaqqas l-impatt jew jiġu eliminati l-ostakoli eżistenti bejn l-Istati Membri;
29. Jenfasizza r-rwol tal-Aġenzija fl-iżgurar tas-sikurezza u tal-interoperabilità tas-sistema ferrovjarja Ewropea sabiex tikkontribwixxi għall-ħolqien ta' settur ferrovjarju Ewropew aktar kompetittiv u ttejjeb il-kwalità tas-servizzi tat-trasport ferrovjarju; jappoġġa l-viżjoni tal-Kummissjoni ta' sistema ferrovjarja Ewropea minn ta' quddiem fid-dinja f'dak li jikkonċerna r-riżultati fil-qasam tas-sikurezza;
30. Jilqa' r-rwol tal-Aġenzija fis-segwitu tal-iżvilupp, l-ittestjar u l-implimentazzjoni tas-Sistema tal-Ġestjoni tat-Traffiku Ferrovjarju Ewropew (ERTMS), kif ukoll il-valutazzjoni ta' proġetti speċifiċi tal-ERTMS; jilqa' l-bidu tan-negozjati bejn l-UE u l-Iżvizzera fil-kuntest tal-Ftehim dwar il-Ġarr ta' Oġġetti u Passiġġieri bil-Ferrovija u bit-Triq bil-għan li l-Iżvizzera tipparteċipa fl-Aġenzija tal-Unjoni Ewropea għall-Ferroviji; jisħaq fuq il-punt li, hekk kif l-Aġenzija tingħata responsabbiltajiet akbar, hija se jkollha bżonn tingħata r-riżorsi finanzjarji, materjali u umani meħtieġa biex twettaq il-kompiti ġodda u addizzjonali tagħha b'mod effikaċi u effiċjenti; jiġbed l-attenzjoni għall-istudju kkummissjonat reċentement mill-Kumitat għall-Baġits dwar l-arranġamenti finanzjarji għall-aġenziji Ewropej, u għall-fatt li l-possibbiltajiet għandhom ikunu żviluppati biex jippermettu awtofinanzjament akbar tal-Aġenzija; jinnota, bi tħassib, il-kontradizzjoni bejn il-leġiżlazzjoni approvata reċentement li estendiet l-ambitu tal-missjoni tal-Aġenzija, u t-tnaqqis baġitarju relatat mal-Aġenzija li jrid jiġi implimentat fl-ambitu tal-qafas finanzjarju pluriennali 2014-2020;
31. Ifakkar il-pożizzjoni tal-Parlament Ewropew fil-proċedura baġitarja għall-irkupru tal-ammonti totali rilokati mill-Faċilità Nikkollegaw l-Ewropa għall-Fond Ewropew għall-Investimenti Strateġiċi; jenfasizza li l-finanzjament għat-tlestija taż-żona ferrovjarja unika Ewropea għandu jkun salvagwardjat bil-għan li jimmodernizza u jespandi l-infrastrutturi ferrovjarji fir-reġjuni ultraperiferiċi tal-Unjoni wkoll; jenfasizza ulterjorment li l-użu tas-Sistema Ewropea tal-Ġestjoni tat-Traffiku Ferrovjarju (ERTMS) għandu jitmexxa 'l quddiem sabiex jimplimenta ulterjorment standards tekniċi komuni u biex jiġu massimizzati l-benefiċċji f'termini ta' interoperabilità;
32. Jinnota li, meta mqabbel mal-2015, l-eżerċizzju tal-valutazzjoni tar-riskju tal-2016 enfasizza riskji ġodda relatati mat-traspożizzjoni tardiva u inkonsistenti tal-leġiżlazzjoni dwar il-4RP, l-obsolexxenza tal-għodod ta' ġestjoni tat-tibdil tal-ERTMS, it-tnaqqis tal-istorbju mill-ferroviji, id-dewmien fit-tnaqqis tar-regoli nazzjonali u l-ġestjoni tad-data;
33. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu ta' ...2018(14) dwar il-prestazzjoni, il-ġestjoni finanzjarja u l-kontroll tal-aġenziji.
dwar il-kwittanza fir-rigward tal-implimentazzjoni tal-baġit tal-Aġenzija tal-Unjoni Ewropea għall-Ferroviji (ERA) għas-sena finanzjarja 2016
1. Jilqa' l-konklużjoni tal-Qorti tal-Awdituri li l-kontijiet tal-Aġenzija tal-Unjoni Ewropea għall-Ferroviji ("l-Aġenzija") għas-sena finanzjarja 2016 huma legali u regolari fl-aspetti materjali kollha;
2. Jinnota li l-baġit annwali tal-Aġenzija għall-2016 kien ta' EUR 27,5 miljun f'approprjazzjonijiet ta' impenn u ta' pagament u li l-medja tar-rati ta' implimentazzjoni kienet ta' 99,02 % f'approprjazzjonijiet ta' impenn (inklużi r-riporti) u ta' 91,57 % f'approprjazzjonijiet ta' pagament (89,78 % tal-approprjazzjonijiet impenjati fl-2016); jinnota wkoll li 7,52 % riportati għall-2017 jikkonċernaw prinċipalment nefqiet operattivi u li 95,4 % tal-approprjazzjonijiet riportati mill-2015 ġew implimentati;
3. Jilqa' l-fatt li l-limiti indikattivi użati mill-Qorti tal-Awdituri biex tivvaluta l-implimentazzjoni tal-baġit fil-livell tar-riporti (10 % għat-Titolu 1 (persunal), 20 % għat-Titolu 2 (nefqa amministrattiva) u 30 % għat-Titolu 3 (nefqa operattiva)) intlaħqu;
4. Jiddispjaċih li l-objettiv ta' 95 % għall-eżekuzzjoni tal-pagament qabel l-iskadenza stabbilita ta' 30 jum ma ntlaħaqx; jinnota li r-raġunijiet għad-dewmien fil-pagament ma nbiddlux mill-2015 'l hawn, jiġifieri dewmien fl-ipproċessar tal-fatturi mill-persunal tal-Aġenzija, nuqqas ta' flus kontanti u nuqqas ta' qbil mal-fornituri dwar il-kontenut tal-fatturi; jitlob lill-Aġenzija tadotta azzjonijiet ta' rimedju bil-għan li tilħaq l-objettiv ta' 95 % fi żmien raġonevoli;
5. Jiddispjaċih li l-azzjonijiet korrettivi marbuta mal-kummenti tal-Qorti tal-2013 dwar is-sede doppja tal-Aġenzija f'Lille u f'Valenciennes għadhom ma ġewx implimentati; jenfasizza li huwa probabbli li l-ispejjeż ikunu jistgħu jitnaqqsu jekk l-operat kollu jiġi ċċentralizzat f'sede waħda; jinnota li t-tnaqqis fl-ispejjeż għandu mnejn ukoll jiffaċilita ftehim komprensiv dwar is-sede mal-Istat Membru ospitanti - li jkollu l-effett li jiċċara l-kundizzjonijiet li fihom l-Aġenzija u l-persunal tagħha joperaw;
6. Jinnota r-riżultati tal-eżerċizzju ta' valutazzjoni komparattiva annwali li jiffoka fuq l-effiċjenza tar-riżorsi interni li juru tnaqqis fil-perċentwali tal-persunal assenjat għal kompiti amministrattivi (minn 23 % għal 18 %) u żieda fil-perċentwali tal-persunal assenjat għal kompiti operattivi (minn 65 % għal 70 %), filwaqt li l-persunal assenjat għal kompiti ta' kontroll u kompiti finanzjarji kien ta' madwar 12 %; jiddispjaċih, madankollu, li l-evoluzzjoni tal-perċentwali hija dovuta prinċipalment minħabba l-korrezzjoni fl-assenjazzjoni tal-persunal fid-diversi kategoriji; jindika li tnaqqis bħal dan mhuwiex konformi mat-tnaqqis ta' 5 % tal-persunal ikkomunikati mill-Kummissjoni dwar il-programmazzjoni tar-riżorsi għall-aġenziji deċentralizzati;
7. Jenfasizza l-fatt li kemm il-pilastru tekniku tar-Raba' Pakkett Ferrovjarju (4RP) kif ukoll ir-Regolament tal-Aġenzija li għadu kif ġie adottat daħlu fis-seħħ fil-15 ta' Ġunju 2016; jissottolinja li dawn l-atti ġuridiċi l-ġodda tal-Unjoni jipprevedu perjodu tranżitorju għall-Aġenzija (sas-16 ta' Ġunju 2019), biex din tkun tista' tibdel ir-rwol tagħha fit-tħejjija u t-tixrid tal-politika biex b'hekk issir awtorità li taħdem direttament għall-industrija f'dak li jikkonċerna l-awtorizzazzjonijiet għaċ-ċertifikazzjonijiet tas-sigurtà u l-vetturi ferrovjarji; jilqa' l-fatt li l-Aġenzija qed tantiċipa li din it-tranżizzjoni għandha twassal għal benefiċċji kbar fejn jidħol it-tnaqqis fl-ispejjeż u ż-żminijiet meħtieġa għal dawn il-proċessi;
8. Jenfasizza r-rwol strateġiku tal-Aġenzija fit-titjib tal-kompetittività tat-trasport ferrovjarju ma' modi oħra ta' trasport u fl-għajnuna biex tiġi żviluppata żona ferrovjarja Ewropea unika mingħajr fruntieri li topera b'mod effiċjenti, billi tnaqqas l-ostakoli amministrattivi u tekniċi, billi tħeġġeġ id-dħul fis-suq u tiżgura n-nondiskriminazzjoni, billi tonfoq il-flejjes pubbliċi b'mod aktar effiċjenti fis-servizzi pubbliċi tat-trasport bil-ferrovija u billi tiżgura governanza aħjar tal-infrastruttura; jilqa' l-programm iffukat fuq it-tindif tar-regoli nazzjonali bil-għan li jitnaqqas l-impatt jew jiġu eliminati l-ostakoli eżistenti bejn l-Istati Membri;
9. Jenfasizza r-rwol tal-Aġenzija fl-iżgurar tas-sikurezza u tal-interoperabilità tas-sistema ferrovjarja Ewropea sabiex tikkontribwixxi għall-ħolqien ta' settur ferrovjarju Ewropew aktar kompetittiv u ttejjeb il-kwalità tas-servizzi tat-trasport ferrovjarju; jappoġġa l-viżjoni tal-Kummissjoni ta' sistema ferrovjarja Ewropea minn ta' quddiem fid-dinja f'dak li jikkonċerna r-riżultati fil-qasam tas-sikurezza;
10. Jilqa' r-rwol tal-Aġenzija fis-segwitu tal-iżvilupp, l-ittestjar u l-implimentazzjoni tas-Sistema tal-Ġestjoni tat-Traffiku Ferrovjarju Ewropew (ERTMS), kif ukoll il-valutazzjoni ta' proġetti speċifiċi tal-ERTMS; jilqa' l-bidu tan-negozjati bejn l-UE u l-Iżvizzera fil-kuntest tal-Ftehim dwar il-Ġarr ta' Oġġetti u Passiġġieri bil-Ferrovija u bit-Triq bil-għan li l-Iżvizzera tipparteċipa fl-Aġenzija tal-Unjoni Ewropea għall-Ferroviji; jisħaq fuq il-punt li, hekk kif l-Aġenzija tingħata responsabilitajiet akbar, hija se jkollha bżonn tingħata r-riżorsi finanzjarji, materjali u umani meħtieġa biex twettaq il-kompiti ġodda u addizzjonali tagħha b'mod effikaċi u effiċjenti; jiġbed l-attenzjoni għall-istudju kkummissjonat reċentement mill-Kumitat għall-Baġits dwar l-arranġamenti finanzjarji għall-aġenziji Ewropej, u għall-fatt li l-possibbiltajiet għandhom ikunu żviluppati biex jippermettu awtofinanzjament akbar tal-Aġenzija; jinnota, bi tħassib, il-kontradizzjoni bejn il-leġiżlazzjoni approvata reċentement li estendiet il-kamp ta' applikazzjoni tal-missjoni tal-Aġenzija u t-tnaqqis baġitarju relatat mal-Aġenzija li jrid jiġi implimentat fl-ambitu tal-qafas finanzjarju pluriennali 2014-2020;
11. Ifakkar fil-pożizzjoni tal-Parlament Ewropew fil-proċedura baġitarja għall-irkupru tal-ammonti totali rilokati mill-Faċilità Nikkollegaw l-Ewropa għall-Fond Ewropew għall-Investimenti Strateġiċi; jenfasizza li l-finanzjament għat-tlestija taż-żona ferrovjarja unika Ewropea għandu jkun salvagwardjat bil-għan li jimmodernizza u jespandi l-infrastrutturi ferrovjarji fir-reġjuni ultraperiferiċi tal-Unjoni wkoll; jenfasizza ulterjorment li l-użu tas-Sistema Ewropea tal-Ġestjoni tat-Traffiku Ferrovjarju (European Rail Traffic Management System (ERTMS)) għandu jitmexxa 'l quddiem sabiex jimplimenta ulterjorment standards tekniċi komuni u biex jiġu massimizzati l-benefiċċji f'termini ta' interoperabilità;
12. Jinnota li, fl-2016, l-Aġenzija kompliet l-implimentazzjoni tal-pjan ta' azzjoni li hu definit fl-Istrateġija ta' Kontra l-Frodi tal-Aġenzija, billi organizzat sessjonijiet ta' taħriġ imfassla apposta dwar il-prevenzjoni tal-frodi; jilqa' l-fatt li saret reviżjoni komprensiva tar-regoli tal-Aġenzija dwar il-Kunflitt ta' Interess (Col) fl-2017; jinnota wkoll li, fil-qafas tal-politika dwar il-kunflitt ta' interess għall-Bord Amministrattiv (BA), l-Aġenzija ppubblikat s-CVs u d-dikjarazzjoni ta' interess tal-Membri tal-BA; jinnota, madankollu, li xi CVs u dikjarazzjonijiet ta' interess huma nieqsa; jitlob li s-CVs u d-dikjarazzjonijiet ta' interess jiġu ppubblikati mingħajr dewmien wara l-ħatra tal-Membri tal-BA;
13. Jinnota li l-Aġenzija kompliet tiżviluppa s-Sistema Integrata ta' Ġestjoni tagħha bbażata fuq ir-rekwiżiti speċifikati fl-Istandards ta' Kontroll Intern u l-istandards tas-serje ISO 9001 bil-għan li tissodisfa l-kundizzjonijiet meħtieġa biex l-Aġenzija jirnexxielha tieħu f'idejha responsabilitajiet ġodda u tikseb effiċjenza; jilqa' l-analiżi mwettqa mill-Aġenzija tal-Unjoni Ewropea għall-Ferroviji fil-qafas tas-Sistema Integrata ta' Ġestjoni rigward l-eċċezzjonijiet u n-nuqqas ta' konformità mar-regoli u l-azzjonijiet ta' taħriġ li għandhom jiġu organizzati fl-2017 rigward l-akkwist pubbliku u l-ġestjoni tal-kuntratti bil-għan li jsir rimedju għal dawn il-każijiet;
14. Jinnota li l-valutazzjoni tal-effikaċja tas-Sistema Integrata ta' Ġestjoni indikat xi oqsma fejn jista' jsir titjib rigward il-konformità u l-effikaċja, b'mod partikolari f'dak li għandu x'jaqsam mal-valuri etiċi u organizzattivi, il-kontinwità tal-operat, il-ġestjoni tar-relazzjonijiet mal-partijiet interessati, u l-ġestjoni tar-riżorsi umani, u b'mod partikolari jinnota wkoll li identifikat id-distakk bejn il-kompetenzi disponibbli internament u l-kompetenzi meħtieġa; jistenna li l-Aġenzija tiżgura l-implimentazzjoni sħiħa tal-Istandards ta' Ġestjoni tal-Aġenzija tal-Unjoni Ewropea għall-Ferroviji sal-2017, kif previst;
15. Jinnota li, meta mqabbla mal-2015, l-eżerċizzju tal-valutazzjoni tar-riskju tal-2016 enfasizza riskji ġodda relatati mat-traspożizzjoni tardiva u inkonsistenti tal-leġiżlazzjoni dwar il-4RP, l-obsolexxenza tal-għodod ta' ġestjoni tat-tibdil tal-ERTMS, it-tnaqqis tal-istorbju mill-ferroviji, id-dewmien fit-tnaqqis tar-regoli nazzjonali u l-ġestjoni tad-data;
16. Jipproponi li l-Parlament jagħti l-kwittanza lid-Direttur Eżekuttiv tal-Aġenzija għall-implimentazzjoni tal-baġit tal-Aġenzija għas-sena finanzjarja 2016.
GU C 417, 6.12.2017, p. 166.
GU L 298, 26.10.2012, p. 1.
GU L 164, 30.4.2004, p. 1.
GU L 138, 26.5.2016, p. 1.
GU L 328, 7.12.2013, p. 42.
ĠU C 417, 6.12.2017, p. 166.
ĠU L 138, 26.5.2016, p. 1.
ĠU C 333, 09.09.2016, p. 19